Ritratt: Partit Nazzjonalista .td_uid_2_61376cf024ce9_rand.td-a-rec-img{text-align:left}.td_uid_2_61376cf024ce9_rand.td-a-rec-img img{margin:0 auto 0 0} Il-Partit Nazzjonalista talab lill-Kummissarju tal-Pulizija Angelo Gafà biex jinvestiga ftehim ta' konsulenza li kumpanija b'rabtiet mal-Partit Laburista għamlet ma' Yorgen Fenech. Skont kif ġie rrappurtat, dan il-ftehim kellu jwassal biex din il-kumpanija, B.E.D Limited, titħallas s-somma ta' €200,000 fuq perijodu ta' 33 xahar mill-grupp ta' Tumas. Allegatament, dan il-ftehim inkiteb fuq kompjuter ta' persuna li taħdem ONE Productions u kien intbagħat lil Yorgen Fenech mill-Eks Kap Eżekuttiv tal-Partit Laburista Gino Cauchi. Fl-2018, l-indirizz ta' B.E.D Limited kien l-istess bħal ta' ONE Productions. Ilbieraħ: Il-PL kien se jaqla' €200,000 mingħand Yorgen Fenech? – rapport F'konferenza stampa indirizzata mill-President tal-Kunsill Ġenerali tal-PN Mark Anthony Sammut u mill-Eks Sindku Laburista tar-Rabat Charles Azzopardi, tħabbar li l-Partit Nazzjonalista se jkun qed jitlob lill-Kummissarju tal-Pulizija jinvestiga kif qed ikun iffinanzjat il-Partit Laburista u jekk sarux ftehimiet simili għal dak li ġie allegat li sar ma' Yorgen Fenech. Ritratt meħud minn fuq Facebook "Ir-riperkussjonijiet tal-lista l-griża qegħdin jinħassu" Fl-istess konferenza stampa, Sammut stqarr li l-poplu Malti diġà beda jħoss ir-riperkussjonijiet tat-tpoġġija ta' Malta fuq il-lista l-griża mill-FATF. Huwa qal li għan-nuqqasijiet tal-Gvern Laburista se jħallas il-poplu Malti. Sammut fakkar kif il-PL żamm nies bħal Keith Schembri, Konrad Mizzi u Chris Cardona fil-partit. Mill-banda l-oħra, skont Sammut, kull donazzjoni li saret lill-Partit Nazzjonalista kienet skont il-liġi. Huwa rrefera wkoll għall-Eks Kap Eżekuttiv tal-medja Nazzjonalista Pierre Portelli li rriżenja mill-Eżekuttiv tal-PN wara li ġie allegat li kien jiltaqa' ma' Yorgen Fenech biex jiġbor xi flus mingħandu. F'Marzu: Adrian Delia u Pierre Portelli jixhdu quddiem il-bord tal-inkjesta pubblika "Il-Gvern Laburista ħoloq il-kultura ta' korruzzjoni" – Charles Azzopardi Il-kandidat tal-PN u Eks Sindku tal-PL, Charles Azzopardi, qal li r-rabta bejn il-Partit Laburista u Yorgen Fenech turi kemm il-partit fil-Gvern mhuwiex lest li jiġġieled kontra l-korruzzjoni. Azzopardi, li kien Sindku tar-Rabat, f'April ħabbar li se jkun qed jikkontesta l-elezzjoni ġenerali mal-Partit Nazzjonalista fuq is-seba' distrett. F'April: Ex-Sindku Laburista se jikkontesta l-elezzjoni ġenerali mal-PN "Il-PL mhux biss qed idawwar wiċċu lil hinn mill-korruzzjoni imma huwa parti minn din l-istess qarnita tal-korruzzjoni li ħoloq hu stess," saħaq Azzopardi. Huwa qal ukoll li l-pajjiż se jkollu jaħdem aktar biex jikseb lura r-reputazzjoni li ntilfet meta tpoġġa fuq il-lista l-griża f'Ġunju li għadda. Aqra aktar: L-FATF jivvota biex Malta titqiegħed fuq il-lista l-griża "Il-PN qed jilgħab b'mod maħmuġ bl-istituzzjonijiet" – PL B'reazzjoni, il-Partit Laburista stqarr li l-Oppożizzjoni qed tipprova timmina lill-PL billi tilgħab b'mod maħmuġ bl-istituzzjonijiet. "Il-poplu qed jibqa' juri għal darba wara l-oħra li ma jridx jafda lill-Partit Nazzjonalista u minħabba dan qed jippruvaw jaqbżu l-proċess demokratiku b'allegazzjonijiet foloz," argumenta l-PL fi stqarrija. Il-Partit Laburista sostna li qed josserva u jobdi l-liġi tal-finanzjament tal-partiti u ddikjara li ma daħħal l-ebda flus mingħand Yorgen Fenech. .td_uid_3_61376cf0251c8_rand.td-a-rec-img{text-align:left}.td_uid_3_61376cf0251c8_rand.td-a-rec-img img{margin:0 auto 0 0}